“วัน ออริจิ้น” ชวนใช้สิทธิ์ “เราเที่ยวด้วยกัน”
"วัน ออริจิ้น" ชวนใช้สิทธิ์ "เราเที่ยวด้วยกัน"
16 ก.ย. 2563

บริษัท วัน ออริจิ้น จำกัด ในเครือ บริษัท ออริจิ้น พร็อพเพอร์ตี้ จำกัด (มหาชน) หรือ ORI เตรียมต้อนรับไฮซีซัน ชวนทุกคนท่องเที่ยวและร่วมใช้สิทธิ์โครงการ “เราเที่ยวด้วยกัน” กับโรงแรมในเครือ 2 โครงการ 2 ทำเล ทองหล่อ-ศรีราชา ที่ได้รับรองมาตรฐานความปลอดภัยด้านสุขอนามัย SHA Certification ของ ททท. โดยมอบส่วนลด 40% สำหรับแพ็คเกจที่พักรวมอาหารเช้า เริ่มต้นจาก โรงแรมสเตย์บริดจ์ สวีท กรุงเทพฯ ทองหล่อ โรงแรมเครือ IHG แบรนด์สเตย์บริดจ์แห่งแรกในเอเชียแปซิฟิก ที่เปิดบริการที่พักพร้อมอุปกรณ์ครัวครบครันแบบสตูดิโอ, 1 ห้องนอนสวีท, ดีลักซ์ 2 ห้องนอน พร้อมอาหารเช้าสำหรับ 2-4 ท่าน ในราคาเริ่มต้นเพียง 1,373 บาทต่อคืน
พิเศษ! ผู้เข้าพักยังได้รับสิทธิ์ส่วนลด 15% ที่ร้านอาหารทองหล่อ และสามารถใช้บริการสิ่งอำนวยความสะดวก อาทิ สระว่ายน้ำและฟิตเนสได้ฟรี ขณะที่โรงแรมฮอลิเดย์ อินน์ แอนด์ สวีทส์ ศรีราชา-แหลมฉบัง มอบที่พัก 1 คืนพร้อมอาหารเช้าสำหรับ 2 ท่านในราคาเริ่มต้นเพียง 899 บาท พิเศษ! ส่วนลด 20% สำหรับห้องอาหารและคาเฟ่ในโรงแรมและฟรีเครื่องดื่ม 1 แก้วในช่วงมื้อเย็น ผู้สนใจสามารถสำรองห้องพักหลังได้รับสิทธิ์ยืนยัน ตั้งแต่วันนี้-31 ต.ค.นี้
